Þeir sem mótmæltu voru helstu stjórnendur og vildarviðskiptavinir Kaupþings fyrir hrun . Birgir Ísl . Gunnarsson Viðskiptablaðið greindi frá því í síðustu viku að þeir sem mótmæltu afhendingu gagna úr húsleitum sérstakssaksóknara í Banque Havilland og á fleiri stöðum eru einn stærsti eigandi Kaupþings fyrir bankahrun , helstu stjórnendur bankans og vildarviðskiptavinir hans auk Banque Havilland og Pillar Securitisation . Þeir sem mótmæltu : Ólafur Ólafsson og 4 félög í hans eigu sem skráð eru í Danmörku og á Tortóla . Þau heita Sable Air APS ( Danmörku ) , Marine Choice Ltd BVI , Fort Shannon Ltd BVI , Fordace Ltd BVI . Skúli Þorvaldsson , vildarviðskiptavinur Kaupþings fyrir hrun og stærsti einstaki skuldari Kaupþings í Lúxemborg fyrir hrun . Heildarskuldir Skúla við Kaupþing í Lúxemborg námu um 73,6 milljörðum króna við bankahrun . Hreiðar Már Sigurðsson , fyrrum forstjóri Kaupþings . Hann hefur réttarstöðu grunaðs manns í rannsókn sérstaks saksóknara á meintum brotum sem áttu sér stað innan Kaupþings fyrir bankahrun . Hann hefur setið í gæsluvarðhaldi vegna rannsóknarinnar . Sigurður Einarsson , fyrrum starfandi stjórnarformaður Kaupþings . Hann hefur réttarstöðu grunaðs manns í rannsókn sérstaks saksóknara á meintum brotum sem áttu sér stað innan Kaupþings fyrir bankahrun . Sérstakur saksóknari lýsti eftir Sigurði hjá Interpol þegar hann neitaði að koma til yfirheyrslu í maí 2010 . Sigurður mætti til slíkrar nokkrum mánuðum síðar . Banque Havilland . Bankinn var byggður á grunni Kaupþings í Lúxemborg eftir bankahrun og þjónustargömlu viðskiptavini hans . Er nú í eigu bresku Rowland-fjölskyldunnar . Margir Íslendingar héldu áfram að starfa fyrir bankann eftir að hann var seldur . Þeirra á meðal var Magnús Guðmundsson , sem var rekinn úr starfi forstjóra hans í maí 2010 eftir að hafa verið úrskurðaður í gæsluvarðhald vegna rannsóknar sérstaks saksóknara . Pillar Securitisation . Þrotabú Kaupþings í Lúxemborg , eða svokallaður „ gamli banki “ . Pillar yfirtók meðal annars hluta af lánasafni Kaupþings í Lúxemborg sem litlar eða engar líkur voru taldar á að gætu innheimst . Egill Ágústsson og Einar Bjarni Sigurðsson . Egill er framkvæmdastjóri Íslensk Ameríska . Hann var auk þess níundi stærsti skuldari Kaupþings í Lúxemborg fyrir bankahrun með um 10,6 milljarða króna skuld við bankann . Einar Bjarni er systursonur eiginkonu Egils og viðskiptafélagi hans og býr í Lúxemborg . Heimild : Málsskjöl frá dómstólum í Lúxemborg . Nánar er fjallað um málið í nýjasta tölublaði Viðskiptablaðsins . Áskrifendur geta nálgast blaðið hér að ofan undir Tölublöð .